62023CJ0211_INF
A Bíróság (tizedik tanács) 2025. május 8‑i ítélete –Bizottság kontra Portugália (A digitális egységes piacon a szerzői jogokról szóló irányelv)
(C‑211/23. sz. ügy)
„Tagállami kötelezettségszegés – EUMSZ 258. cikk – Digitális egységes piac – Szerzői jog és szomszédos jogok – (EU) 2019/790 rendelet – Az átültetésnek és az átültető intézkedések bejelentésének hiánya – Az EUMSZ 260. cikk (3) bekezdése – Pénzügyi szankciók – Átalányösszeg és kényszerítő bírság megfizetésére való kötelezés iránti kérelem – Részleges elállás”
1.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – Átalányösszeg – Cél
(EUMSZ 260. cikk, (3) bekezdés; 2019/790 európai parlamenti és tanácsi irányelv)
(lásd: 57–60., 62., 63. pont)
2.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – Átalányösszeg – Az összeg meghatározása – Szempontok
(EUMSZ 260. cikk, (3) bekezdés; 2019/790 európai parlamenti és tanácsi irányelv)
(lásd: 73–76., 87. pont)
Rendelkező rész
1)
A Portugál Köztársaság – mivel az Európai Bizottság 2022. május 19‑i indokolással ellátott véleményében megállapított határidő lejártakor nem fogadta el azokat a törvényi, rendeleti és közigazgatási rendelkezéseket, amelyek a digitális egységes piacon a szerzői és szomszédos jogokról, valamint a 96/9/EK és a 2001/29/EK irányelv módosításáról szóló, 2019. április 17‑i (EU) 2019/790 európai parlamenti és tanácsi irányelvnek való megfeleléshez szükségesek, következésképpen nem jelentette be e rendelkezéseket a Bizottságnak – nem teljesítette az ezen irányelv 29. cikkéből eredő kötelezettségeit.
2)
A Bíróság kötelezi a Portugál Köztársaságot arra, hogy fizessen az Európai Bizottságnak 2500000 euró átalányösszeget.
3)
A Bíróság a Portugál Köztársaságot kötelezi a saját költségein felül az Európai Bizottság részéről felmerült költségek viselésére.